438.08 REGOLAMENTIDWAR FOND GĦAL LOGĦOB RESPONSABBLI L-AVVIŻ LEGALI 12 of 2014. L-AVVIŻ LEGALI 12 of 2014. 1. Titolu u bidu fis-seħħ. (1) It-titolu ta’ dawn ir-regolamenti hu r-Regolamenti dwar Fond Għal Logħob Responsabbli. (2) Dawn ir-regolamenti għandhom jidħlu fis-seħħ fid-data li l-Ministru jistabbilixxi b’avviż fil-Gazzetta. Tifsir. 2. F’dawn ir-regolamenti, kemm-il darba r-rabta tal-kliem ma teħtieġx xort’oħra- "l-Att " tfisser l-Att dwar il-Lotterji u Logħob Ieħor; Kap. 438. Kap. 438. " il-Fond " tfisser il-Fond għal Logħob Responsabbli; " il-Fondazzjoni " tfisser il-Fondazzjoni għal Logħob Responsabbli; " l-istrument kostituttiv" tfisser l-att pubbliku li jistabbilixxi l-Fondazzjoni għal Logħob Responsabbli u kull dokument hemm anness u li jiġi ddepożitat mar-Reġistratur skond il-liġi; " il-Ministru " għandha l-istess tifsira tal-Att; " ir-Reġistratur " tfisser ir-Reġistratur għal Persuni Ġuridici. 3. (1) Għandu jkun hemm fond, li jkun magħruf bħala "il-Fond għal Logħob Responsabbli", li jkun kompost minn flus miġbura għat-twettiq tal-iskopijiet tal-Fondazzjoni għal Logħob Responsabbli, kif imfissra fir-regolament 5. (2) Il-Fond għal Logħob Responsabbli jiġi amministrat u jkun taħt il-kontroll tal-Fondazzjoni għal Logħob Responsabbli. 4. Il-Fondazzjoni għal Logħob Responsabbli, (1) Għandu jkun hemm fondazzjoni, li tkun magħrufa bħala "il-Fondazzjoni għal Logħob Responsabbli", li tinħoloq b’att pubbliku skont il-liġi sabiex tamministra l-Fondu twettaq l-iskopijiet imfissra fir-regolament 5. (2) Il-Fondazzjoni għal Logħob Responsabbli tkun fondazzjoni bi skop u tiġi regolata: (a) Kap. 16. Kap. 16. bl-artikoli relevanti tat-Tieni Skeda tal-Kodiċi Ċivili li jirregolaw fondazzjonijiet b’għan; u (b) bl-istrument kostituttiv. (3) (a) L-amministrazzjoni u l-ġestjoni tal-Fondazzjoni tkun f’idejn il-bord tal-amministraturi li jkunu maħtura mill-istrument kostituttiv. (b) Il-bord tal-amministraturi ikun magħmul minn President u erba’ membri oħra. (ċ) Is-segretarju tal-bord jiġi maħtur mill-bord tal-amminstraturi skont id-depożizzjonijiet tal-istrument kostituttiv. (4) Ir-rappreżentanza legali u ġuridika tal-Fondazzjoni tkun vestita fil-President u wieħed mill-amministraturi li għandhom jaġixxu flimkien. 5. Skopijiet. Il-Fondazzjoni jkollha dawn l-iskopijiet li ġejjin: (a) li tamministra u tmexxi l-Fond għal Logħob Responsabbli skont id-depożizzjonijiet tal-istrument kostituttiv; (b) li tipparteċipa fl-organiżazzjoni taċ proġetti, tiffaċilita jew tassisti l-organizazzjoni taċ proġetti, u, jew torganizza proġetti u inizzjattivi oħra bl-għan li jipprovdu għarfien dwar il-vizzju tal-logħob, u, jew, li jikkonsistu f’riċerka fuq logħob responsabbli u l-vizzju tal-logħob, u, jew fir-riabilitazzjoni ta’ persuni li jsofru mill-vizzju tal-logħob, kif ukoll fl-appoġġ lill-familjitaċ dawn il-persuni; (ċ) li tinkoraġġixxi attivitaijiet oħra bħala alternattiva għal logħob; (d) litħeġġeġ akta r edukazzjoni dwar il-logħob responsabbli u l-vizzju tal-logħob. 6. Il-Fondazzjoni għal Logħob Responsabbli jkollha dawn is-setgħat li ġejjin: (a) li tirreġistra l-fondazzjoni bħala persuna legali skont il-liġi; (b) litużaċ jew tħallas perċentwali tal-flus li jinsabu fil-Fond, liema perċentwa li ma tistax taqbeż l-għaxra fil-mija tal-ammont totali fil-Fond, hekk kif jista’ jiġi ddeterminat mill-bord tal-amministraturi minn żmien għal żmien, għal spejjeż ordinarji li jinkorru fil-ġestjoni u l-amministrazzjoni tal-Fondazzjoni; (ċ) li tiġbor, tqassam, tħallas jew tapplika parti mill-Fond jew il-Fond kollu għall-benefiċċju tat-twettiq tal-iskopijiet tal-fondazzjoni; (d) li tikkoordina maċorganizzazzjonijiet li jieħdu inizjattivi konsistenti mal-iskopijiet tal-Fondazzjoni; (e) li tapplika għal fondi tal-Unjoni Ewropea għal proġetti relatati mal-logħob responsabbli, jew studji fuq il-prevalenza tal-logħob, jew li jirrigwardaw ir-riabilitazzjoni ta’ persuni li jsofru mill-vizzju tal-logħob u l-familji tagħhom, kif ukoll proġetti oħrajn konsistenti mal-iskopijiet tal-Fondazzjoni; (f) li tirriċerka jew tikkumissjona r-riċerka dwar il-vizzju tal-logħob; (g) li tidħol fi ftehim kollaborattiv ma’ assoċjazzjonijiet oħra li għandhom għanijiet simili għall-Fondazzjoni, jew li għandhom għanijiet komplimentari għal dawk tal-Fondazzjoni; (h) li tagħmel kull att li jista’ jiġi kkunsidrat neċessarju għat-twettiq tal-iskopijiet tal-Fondazzjoni.